**6 Uporaba i dostupnost jedinice građe**

**SADRŽAJ**

6.1 Ciljani korisnici................................................................................................ 2

6.2 Uvjeti nabave.................................................................................................... 3

6.3 Dostupnost........................................................................................................ 4

6.4 Uvjeti objavljivanja ili umnožavanja............................................................... 5

6.5 Tehnički uvjeti pristupa.................................................................................... 6

6.6 Online pristup................................................................................................... 7

**6.1 Ciljani korisnici**

Ciljani korisnici je izraz koji označava vrstu korisnika kojima je jedinica građe primarno namijenjena ili za koje se smatra prikladnom.

**Opseg:** Obuhvaća podatke o ograničenju uporabe jedinice građe s obzirom na vrstu korisnika (npr. prema dobi).

**Cilj:** Omogućiti korisnicima da pronađu i odaberu jedinicu građe koja je namijenjena ili prikladna njihovoj dobi, stupnju obrazovanja, profesionalnom statusu, posebnim senzornim, intelektualnim ili društvenim potrebama i drugim zahtjevima.

**6.1.1 Izvor podataka o ciljanim korisnicima**

Izvor podataka je jedinica građe.

Za serijske jedinice građe izvor podataka su svi sveščići ili dijelovi.

Za integrirajuće jedinice građe izvor podataka su sve iteracije.

**6.1.2 Način navođenja ciljanih korisnika**

Navodi se odgovarajući izraz ili tekst koji označava vrstu ciljanih korisnika.

**Primjeri**

za 2-4 igrača od 4-99 godina

PEGI 7

*Objašnjenje: Odnosi se na videoigru koja prema europskom sustavu ocjenjivanja prikladnosti sadržaja videoigara PEGI (Pan European Game Information) nije prikladna za mlađe od 7 godina.*

NC-17

*Objašnjenje: Odnosi se na film koji prema američkom sustavu ocjenjivanja prikladnosti filmskog sadržaja CARA (Motion Picture Association of America's Classification and Rating Administration) nije prikladan za mlađe od 17 godina.*

Namijenjeno studentima Fakulteta strojarstva i brodogradnje u Zagrebu

Za učenike trećih razreda upravnih i birotehničkih škola

**6.2 Uvjeti nabave**

Uvjeti nabave su izraz koji označava uvjete pod kojima nakladnik, proizvođač i/ili raspačavatelj omogućuje nabavu objavljene jedinice građe ili pristup njezinu sadržaju.

**Cilj:** Omogućiti korisnicima da razumiju povijesni i kulturni kontekst nastanka jedinice građe.

**6.2.1 Izvor podataka o uvjetima nabave**

Izvor podataka je bilo koji pouzdani izvor.

**6.2.2 Način navođenja uvjeta nabave**

Navodi se izraz koji označava pojedinosti vezane uz nabavu jedinice građe, uključujući cijenu koju je odredio nakladnik, proizvođač i/ili raspačavatelj.

Preporučuje se navođenje cijene u skladu s međunarodnim kodovima za prikaz valuta prema normi ISO 4217:2005. Dodatno objašnjenje može se navesti u okrugloj zagradi iza podatka o cijeni.

**Primjeri**

89,00 HRK

11,95 EUR

59 HRK

29 HRK (za članove)

4,50 EUR (po sveščiću)

20,00 EUR (godišnje)

Besplatan primjerak - nije za prodaju

Dostupno uz pretplatu

Dijelovi dostupni samo registriranim korisnicima

Dostupno na zahtjev

**6.3 Dostupnost**

Dostupnost je izraz koji označava uvjete pod kojima ustanova ili zbirka u čijem se vlasništvu nalazi jedinica građe omogućuje korisnicima pristup jedinici građe.

**Cilj:** Omogućiti korisnicima da dobiju jedinicu građe na uvid ili posudbu.

**6.3.1 Izvor podataka o dostupnosti**

Izvor podataka je bilo koji pouzdani izvor.

**6.3.2 Način navođenja dostupnosti**

Navodi se odgovarajući izraz ili tekst koji označava pojedinosti vezane uz dostupnost jedinice građe.

Za opća načela oblikovanja teksta u kataložnom opisu vidi A 9.3 Slobodno oblikovani tekst.

**Primjeri**

Za rad u knjižnici

Gradivo fonda je dostupno sukladno Zakonu o zaštiti arhivskog gradiva i arhivima (NN 105/1997), Pravilniku o korištenju arhivskoga gradiva (NN 67/1999), te Pravilniku o radu čitaonice Hrvatskoga državnog arhiva.

Pristup gradivu djelomično ograničen do 2020.

Dostupnost ograničena sukladno uvjetima darovnog ugovora.

**6.4 Uvjeti objavljivanja ili umnožavanja**

Uvjeti objavljivanja ili umnožavanja su izraz koji označava pravna i druga ograničenja vezana uz objavljivanje i/ili umnožavanje sadržaja jedinice građe.

**Opseg:** Uključuje javno izlaganje jedinice građe i javno prikazivanje njezina sadržaja.

**Cilj:**

* omogućiti korisnicima da razumiju uvjete pod kojima se jedinica građe smije koristiti;
* omogućiti korisnicima da odaberu jednu ili više jedinica građe koje mogu dobiti na uvid ili posudbu.

**6.4.1** Izvor podataka o uvjetima objavljivanja ili umnožavanja

Izvor podataka je bilo koji pouzdani izvor.

**6.4.2 Način navođenja uvjeta objavljivanja ili umnožavanja**

Navodi se odgovarajući izraz ili tekst koji objašnjava mogućnosti i ograničenja objavljivanja, javnog izlaganja ili prikazivanja i/ili umnožavanja jedinice građe.

**Primjeri**

Umnožavanje dozvoljeno sukladno Pravilniku o korištenju arhivskoga gradiva i Pravilnika o radu čitaonice Hrvatskoga državnog arhiva.

Reproduciranje zabranjeno; izrada digitalnih i tiskanih reprodukcija na zahtjev.

Samo za osobnu uporabu i istraživački rad; reproduciranje zabranjeno.

**6.5 Tehnički uvjeti pristupa**

Tehnički uvjeti pristupa su izraz koji označava opremu, uređaj i/ili sustav potreban za pristup sadržaju jedinice građe.

Opseg: Uključuje tehničke pojedinosti poput zahtjeva sustava (npr. veličina memorije, naziv operativnog sustava, softverski zahtjevi, sheme kodiranih znakova), naziva, modela i/ili broja uređaja itd.

**Cilj:**

* omogućiti korisnicima da razumiju uvjete pod kojima se jedinica građe može koristiti;
* omogućiti korisnicima da odaberu jednu ili više jedinica građe koje mogu dobiti na uvid ili posudbu.

**6.5.1 Izvor podataka o tehničkim uvjetima pristupa**

Izvor podataka je bilo koji pouzdani izvor.

**6.5.2 Način navođenja tehničkih uvjeta pristupa**

Navodi se izraz ili tekst koji označava tehničke uvjete potrebne za pristup sadržaju jedinice građe.

**Primjeri**

projektor

mikroskop

dvije baterije AA 1.5V

Android 2.1 i novije verzije

Adobe Acrobat Reader

Kad su tehnički uvjeti (npr. zahtjevi sustava) zabilježeni na jedinici građe, navode se redoslijedom kojim se javljaju.

**Primjeri**

PC, 1.7 GHz; 512 MB RAM, 2.1 GB diskovnog prostora; Windows XP, Vista; DirectX 9.0c; čitač DVD-ROM-a 4x, tipkovnica, miš; 128 MB grafička kartica, zvučna kartica DirectX 9.0c kompatibilna.

Kad se na jedinici građe javljaju minimalni i preporučeni zahtjevi sustava, navode se minimalni uvjeti. Preporučeni uvjeti navode se kad se smatraju značajnima za korisnike kataloga.

**6.5.3 Tehnički uvjeti pristupa skupnim jedinicama građe na viševrsnom mediju**

Kad se jedinica građe sastoji od dvaju ili više raznovrsnih fizičkih dijelova, a dijelovi nisu opisane u zasebnom kataložnom opisu, može se navesti jedinstveni podatak o tehničkim uvjetima pristupa za sve dijelove.

**6.6 Online pristup**

Online pristup je jedinstvena oznaka smještaja (*Uniform Resource Locator*, URL) putem koje se pristupa daljinski dostupnoj digitalnoj jedinici građe.

**Cilj:** Omogućiti korisnicima pristup jedinici građe.

**6.6.1 Izvor podataka o online pristupu**

Izvor podataka je bilo koji pouzdani izvor.

**6.6.2 Način navođenja online pristupa**

Navodi se URL jedinice građe.

**Primjeri**

http://www.europeansurgeon.com

http://data.gov.hr

http://elektronickeknjige.com/biblioteke/online/nasmijati-psa/

hrcak.srce.hr/file/183839

Kad se jedinici građe može pristupiti putem više URL-a, navode se svi.

**Primjeri**

http://www.osijeknews.hr/

http://haw.nsk.hr/publikacija/5189/osijekonline-hr

*Objašnjenje: Pristup portalu putem servera portala i putem Hrvatskog arhiva weba.*

**6.6.3 Promjena URL-a**

Kad se jedinici građe više ne može pristupiti putem navedenog URL-a, iza oznake URL-a navodi se izraz neispravno u okrugloj zagradi.

Novi URL navodi se kad je poznat.

**Primjeri**

http://www.sih.hr (neispravno)

http://www.scouts.hr/

http://haw.nsk.hr/publikacija/1878/savez-izvidaca-hrvatske

*Objašnjenje: Zastarjeli URL jedinice građe i pristup jedinici građe putem novog URL-a te preko URL-a u Hrvatskom arhivu weba.*